als_Latn dik_Latn sag_Latn
Gjykata e Tiranës ka dënuar me 7 vite burg shtetasin me iniciale S.P. sepse akuzohet për “dhunë në familje” dhe “vepra të turpshme”.
Ai është denoncuar nga bashkëshortja dhe vajza e tij e mitur, të cilët gjatë deklaratës kanë pohuar se S.P. vinte në shtëpi i dehur, ushtronte dhunë dhe më pas kryente veprime të turpshme ndaj së bijës.
E pyetur në prani të një psikologeje, e mitura ka rrëfyer disa episode kur babai është kthyer i dehur në shtëpi, e ka prekur atë në vende intime, apo është zhveshur në prani të saj, apo anëtarëve të tjerë të familjes.
Po ashtu, ajo ka rrëfyer edhe momentet kur ai i kë vënë duart në fyt, apo kryer veprime të tjera të dhunshme.
Sipas policisë, vajza i ka treguar nënës së saj vetëm një javë para kallëzimit të bërë dhe më pas i ka kërkuar që i ati të mos marrë vesh asgjë se përndryshe ai do e vriste.
Nga ana tjetër, i pandehuri i ka mohuar akuzat. Gjatë gjykimit, ai ka thënë se deklaratat e së bijës dhe bashkëshortes nuk janë të vërteta, por të sajuara nga kjo e fundit sepse e nxisnin të afërmit e saj për t’i marrë të pandehurit banesën./CityNews
als_Latn als_Latn als_Latn als_Latn als_Latn als_Latn